பெளதீகத்தின் சக்திகள் கடலையும், மலைகளையும் ஏன் பேரண்டங்களையும் நகர்த்துகின்றன. ஆனால் ஸ்டாஃபன் க்வேக் அந்த சக்திகளை மிகவும் நுண்ணிய அளவில் பயன்படுத்தி அணுவளக்கு சிறிய இடங்களில் அவற்றை உபயோகிக்கிறார். ஒரு மழைத்துளியைவிட பல்லாயிரம் மடங்கு சிறிய அளவு நீர்மங்களைக்கொண்டு வேலை செய்கிறார். இதுவே நுண்நீர்மவியல் என்ற Microfluidics. இது மிகவும் சுவாரஸ்யமான, வளர்வதற்கு பெரும் வாய்ப்புகள் உள்ள உயிர்தொழில்நுட்ப (biotechnology)த்தின் முக்கிய பிரிவு. நீர்மங்களை மிகவும் சிறிய அளவில் உள்ள நீர்மங்களை கட்டுப்படுத்தவும் அதைக்கொண்டு வேலைகளைச் செய்யவும் வைக்க முடியும் என்றால், ஜெனோமிக்ஸ் என்னும் மரபுஅணுவியலிலும், மருத்துவத்திலும், உடனடி உயிர்சம்பந்தமான பரிசோதனைகளைச் செய்யவும், நம் உடலுக்குள்ளேயே வைத்து தேவையான அளவு மருந்துகளை தானாக ரத்தத்தில் கலக்கும் கருவிகளை தயாரிக்கவும் இயலும். எவ்வாறு டிரான்ஸிஸ்டர்கள் மின்னியலில் புரட்சியை ஏற்படுத்தியதோ அதுபோல இந்த நுண்நீர்மவியல், உயிர்தொழில்நுட்பத்தில் புரட்சியை ஏற்படுத்தும் என பெரும் அறிஞர்களும் நிபுணர்களும் பேசி வருகிறார்கள்